жыве напоўніцу душа...Упершыню выйшаў такі зборнік. Упершыню ў зале цэнтральнай раённай бібліятэкі сабраліся разам дзевяць паэтаў і пісьменнікаў Івацэвіччыны. Упершыню для многіх з іх слова “прэзентацыя” тычылася менавіта іх вершаў. Упершыню столькі вершаваных радкоў прагучала ў зале за гадзіну. Упершыню на такой прэзентацыі вершы не толькі чыталіся – а спяваліся, ды яшчэ пад гітару……Прэзентацыя ніяк не магла пачацца, бо да аўтараў зборніка выстраілася цэлая чарга з жадаючых атрымаць подпісы на набытых кнігах: “Вось для нашай бібліятэкі, калі ласка…”. Урэшце вырашылі перапыніць гэтую справу і адкласці на завяршэнне…– Дай Божа быць шчаслівым тым, што маю,Дай Божа аддаваць, а не прасіць.Усмешкі слодыч, горыч слёз – прымаю.Дай моцы злосці ў сэрцы не насіць…Гэтымі радкамі, што могуць чытацца як малітва сумлення, напісаныя Анатолем Галушкам, пачалася імпрэза, якую вяла намеснік дырэктара, загадчыца дзіцячай бібліятэкі Зінаіда Басалай. Прадстаўляючы кожнага з аўтараў, якія прысутнічалі на прэзентацыі, яна знаходзіла для іх добрыя і трапныя словы пра іх творчасць і жыццё. Далей Деревне Гортоль – 450 лет